ست كانت بتنقل كلام عن جارتها. في خلال كام يوم كل الحتة عرفت القصة. الجارة اتجرحت جداً. بعدين الست عرفت إن الكلام كله كان كدب. زعلت جداً وراحت لراجل حكيم كبير في السن عشان تعرف ممكن تعمل ايه عشان تصلح الغلط.
"روحي السوق،" قالها، "واشتري فرخة، وخليهم يدبحوها، وانتي راجعة البيت، انتفي ريشها وارميه ريشة ريشة على طول الطريق." مع إنها استغربت النصيحة دي، الست عملت اللي قالها عليه.
في اليوم التاني الراجل الحكيم قالها، "دلوقتي روحي اجمعي كل الريش اللي رميتيه امبارح وهاتيهولي."
الست مشيت في نفس الطريق، بس اتضايقت جداً لما لقت إن الهوا طير كل الريش. بعد ما دورت لساعات، رجعت ومعاها تلات ريشات بس في ايدها.
"شوفتي،" قال الراجل العجوز، "سهل انك ترمي الريش، بس مستحيل تجمعيه تاني. كده برضه النميمة. مش محتاجة مجهود انك تنشري كلام عن حد، لكن لما تعملي كده، مستحيل تصلحي الغلط بالكامل."
ليه الست زعلت؟
مكانتش عارفة القصة جرحت جارتها جداً هي اللي اتجرحت جداً حد قالها قصة مش حقيقية